open-index/open-wikipedia-markdown huggingface dataset:
Josef Harpe

**Josef Harpe** (21. syyskuuta 1887 Buer, Saksa – 14. maaliskuuta 1968 Nürnberg, Länsi-Saksa) oli saksalainen kenraalieversti, joka palveli ensimmäisessä ja toisessa maailmansodassa. Hän sai rautaristin ritariristin tammenlehvin ja miekoin. Rautaristin ritariristiä ja sen korkea-arvoisempia versioita jaetaan erityisen rohkeuden tunnustamisesta taistelukentällä tai loistavasta johtajuudesta.

Harpe syntyi Buerissa (joka on nykyään osa Gelsenkircheniä) ja kuoli Nürnbergissä.

## Sotilasura
Harpe liittyi Preussin kuningaskunnan armeijaan 28. syyskuuta 1909 kadettina ja siirrettiin 56. jalkaväkirykmenttiin vuonna 1911. Harpe ylennettiin luutnantiksi 20. maaliskuuta ja osallistui tässä rykmentissä ensimmäiseen maailmansotaan. Sodan loppuun mennessä hän oli komppanian päällikkö.

Sodan jälkeen Harpe jäi armeijaan. Vuonna 1931, salanimellä *Direktor Hacker*, hän oli johtavassa asemassa salaisessa saksalais-venäläisessä panssarivaunukoulussa (Organisatio Kama) Kazanissa, Neuvostoliitossa. Hänet ylennettiin everstiluutnantiksi 1. elokuuta 1934 ja tuli 3. panssarirykmentin komentajaksi 15. lokakuuta 1935. Hänet siirrettiin 1. panssariprikaatin johtoon 1. elokuuta 1939. Vuonna 1940, Harpe otti panssarisotakoulu Wünsdorfin johtoonsa seitsemäksi kuukaudeksi. Tämän jälkeen hän palveli itärintamalla 17. tammikuuta 1945 asti, minkä jälkeen hän siirtyi länsirintamalle. Siellä hän komensi Saksan 5. panssariarmeijaa, kunnes hän joutui sotavangiksi 17. huhtikuuta 1945. Hänet vapautettiin sotavankeudesta 14. huhtikuuta 1948.

## Kunniamerkit
Rautaristi
* Toisen luokan rautaristi (21. syyskuuta 1914)
* Ensimmäisen luokan rautaristi (3. syyskuuta 1915)
Rautaristin ritariristi tammenlehvin ja miekoin
* Ritariristi 13. elokuuta 1941 komentaessaan 12. panssaridivisioona kenraalimajurina
* Tammenlehdykät 31. joulukuuta 1941 komentaessaan 12. panssaridivisioona kenraalimajurina
* Miekat 15. syyskuuta 1943 komentaessaan XXXXI panssariarmeijakunta

## Lähteet
Marble Archin metroasema

**Marble Archin metroasema** on Lontoon metron Central Linen asema Westminsterin alueella Lontoossa Yhdistyneessä kuningaskunnassa. Asema sijaitsee Oxford Streetin länsipäässä Marble Arch -monumentin läheisyydessä Lontoon matkakortin maksualueella 1.

Asema on avattu 30. heinäkuuta 1900 osana Central London Railwayta.


Tiedosto:Marble Arch stn platform decoration.JPG|Koristeellinen seinä asemalla
Tiedosto:London 1090979.jpg|Aseman laiturialue


## Lähteet
* 

### Viitteet

## Aiheesta muualla
Tommi Kalenius

**Tommi Kalenius** (s. 6. heinäkuuta 1981 Äänekoski) on suomalainen muusikko, artisti, lauluntekijä ja musiikkituottaja.  Hänen kappaleitaan ovat muun muassa ”Vieläkö rakkaus kantaa”, ”Me ollaan” ja ”Gloria”. Koulutukseltaan Kalenius on sosionomi ja kirkon nuorisotyönohjaaja.

## Ura

Äänekoskella varttunut Kalenius aloitti laulunkirjoittajan uransa gospelmusiikin parissa. Vuosina 2000–2006 hän lauloi ja soitti Turvakytkin-yhtyeessä.  

Vuonna 2007 Kalenius julkaisi soolouransa ensimmäisen albumin *Jäljet* ja siirtyi Pekka Ruuskan kiinnittämänä artistiksi sekä lauluntekijäksi tämän Kaiku Entertainment -musiikkiyhtiöön. Vuosina 2009–2011 hän oli Kaiku Sounds -musiikkikustantamon song coordinatorina. 

Soolotuotannossaan Kalenius on keskittynyt maailmankuvaltaan laajempaan, usein akustisesti painottuvaan suomenkieliseen pop-musiikkiin. Sen lisäksi Kalenius on ollut tekemässä lauluja monille kotimaisille artisteille ja yhtyeille (mm. Pepe Willberg, Vicky Rosti, Jari Sillanpää ja tv-formaattien, kuten The Voice of Finlandin, Idolsin ja Putouksen esittelemille artisteille). 

Tommi Kalenius on konsertoinut eri puolilla maata sekä soolona, bändin kanssa että yhteiskeikoilla muun muassa Edu Kettusen kanssa. Vuosina 2014–2017 Kalenius isännöi omaa Kale-klubia, jolla monet kotimaiset artistit vierailivat sekä Helsingissä että eri puolilla Suomea. Vuodesta 2016 alkaen Kalenius on tehnyt yhteiskonsertteja ja -kiertueita Ninni Poijärven kanssa sekä julkaissut yhteisen livealbumin. 

Vuonna 2015 Kalenius nimettiin Kirkon Ulkomaanavun Suvilinnun lähettilääksi yhdessä ohjaaja-käsikirjoittaja Johanna Vuoksenmaan kanssa. Vuonna 2019 Kalenius toteutti kirjailija Tommy Hellstenin kanssa Kasvotusten ja Kosketus -yhteiskiertueet. 

Vuonna 2020 Kalenius toimitti *[[Nuoren seurakunnan veisukirja]]n* 50-vuotisjuhlapainoksen, jonka julkaisukonsertti pidettiin Tampere-talossa samana vuonna. 

Kalenius perusti vuonna 2018 oman levymerkkinsä Music Box Helsinki, jonka kautta ovat musiikkia julkaiseet hänen itsensä lisäksi Pepe Willberg, Marian, Uusi Rakkaus ja B-kasetti. 

Vuonna 2020 Kalenius aloitti sisältötiimin johdossa ja artistikehityksen managerina kansainvälisessä musiikkiteknologiayhtiössä Family in Music.

## Diskografia
### Studioalbumit
* 
* 
* 
* 

### Livealbumit
* Ninni Poijärvi & Tommi Kalenius: *Kosketus* (2019, MusicBox) 

### Singlet
* ”Me ollaan” (2010)
* ”Vieläkö rakkaus kantaa” (2011)
* ”Ottaisitko mut” (2011)
* ”Gloria” (2012)
* ”Toisillemme kauniit” (2013)
* ”Tänä yönä ikävöidä ei” (2015)
* ”Kadut” (2015)
* "Valo ei saa sammuu (2016)
* "Kettukarkkeja" (2017)
* "Jouluihminen" (2018)
* "Helsinki-Vantaa" (2019)
* "Elämän kevät" (2020)
* "Kun tuntematon soittaa" (2020)
*"Melankolia" (2021)

## Lähteet

## Aiheesta muualla
* http://www.tommikalenius.com
* http://www.facebook.com/tommikalenius
* https://www.musicboxhelsinki.com/
Prince Buster

**Cecil Bustamente Campbell**, taiteilijanimeltään **Prince Buster**, (24. tai 28. maaliskuuta 1938 Kingston – 8. syyskuuta 2016) oli jamaikalainen reggaeartisti. Hän innoitti monia seuraavien sukupolvien artisteja. Hän oli musliminimeltään Muhammed Yusef Ali.

## Diskografia
### Albumit
**[[I Feel The Spirit]]* (1963)
**[[Fly Flying Ska]]* (1964)
**[[It's Burke's Law]]* (1965)
**Pain In My Belly* (1965)
**Ska-Lip-Soul* (1965)
**What A Hard Man Fe Dead* (1967)
**Prince Buster On Tour* (1967)
**Judge Dread Rock Steady* (1967)
**Ten Commandments* - RCA (1967)
**Wreck A Pum Pum* (1968)
**Tutti Frutti* - Melodisc (1968)
**FABulous Greatest Hits* - FAB (1968)
**The Outlaw* - Blue Beat (1969)
**15 Oldies but Goodies* - FAB
**Big Five* - Melodisc (1972)
**The Message-Dub Wise* - FAB/Melodisc (1972)
**Dance Cleopatra Dance* - Blue Elephant (1972)
**Chi Chi Run* - FAB (1973)
**She Was A Rough Rider* (1978)
**Sister Big Stuff* - Melodisc (1976)
**Jamaica's Greatest* - Melodisc
**Subliminal Reaction* - Subliminal Reacton
**FABulous Greatest Hits - 1963-1981* - Sequel (1993)
**The Original Golden Oldies Volume 1* (1998)
**The Original Golden Oldies Volume 2* (1999)
**The King of Ska* (2002)
**Prince of Peace: Prince Buster with Determinations Live in Japan* (2003)

## Lähteet
Fekalooma

**Fekalooma** on suoliston ulostekivettymä, joka voi kehittyä esimerkiksi ummetuksen aiheuttaman ulostetukkeuman eli impaktion kovettuessa. Fekalooma voi aiheuttaa suolistossa haavauman tai puhkeuman; sen ja ulostetukkeuman mahdollisia komplikaatioita ovat myös tulehdus peräsuolessa, peräpukamien paheneminen ja peräsuolen esiinluiskahtaminen. Erilaisia virtsateihin liittyviä oireita voi esiintyä niihin kohdistuvan painevaikutuksen johdosta. Tuntuessaan vatsan päällä fekalooma voi aiheuttaa epäilyn kasvaimesta.

Fekaloomasta käytetään myös nimityksiä koprooma, skatooma, ulostepahka, fekaliitti ja koproliitti.

## Lähteet
Konttimäki

**Konttimäki** on kylä Saarijärvellä Keski-Suomen maakunnassa Jyväskylästä 85 kilometriä luoteeseen. Konttimäki on virallisesti osa vieressä olevaa Mahlun kylää. Saarijärven keskustasta on Konttimäelle noin 20 kilometriä.

## Maantiede
Konttimäen seutu on mäkistä ja valtaosa kylästä on 200 metriä merenpinnan yläpuolella. Kylän käyntikortteja ovat luontokohteet, kuten Kulhanvuori, Kangaslammen harju, Pirttikosken ja Päistärkosken kunnostetut myllyt sekä hiljaiset metsälammet. Kulhanvuori nousee 60 metrin korkeuteen ympäristöstään ja on 260 metriä meren pinnan yläpuolella. Kulhan yhteydessä on Syväojan rotko – runsaan kilometrin mittainen laakso, jonka kallioseinämiltä paksut jääpahdat sulavat vasta heinäkuussa. Kulha, joka on Natura- ja luonnonsuojelualuetta, on suosittu retkeily- ja vaelluskohde.

## Historia
Kylä on asutukseltaan melko nuori, sillä tiettävästi vakituista asutusta alkoi muodostua vasta vuoden 1770 jälkeen. Useampi kylän alkuperäisistä taloista on yhden pariskunnan, Tuomas Yrjönpojan (s. 1706 tai 1696, k. 1783) ja Riitta Jaakontyttären (1701–1775), jälkeläisten perustamia. Myöhemmin kylän asukaspohjaa rikastivat muualta Saarijärveltä sekä Savosta tulleet suvut.

## Väestö ja elinkeinorakenne
Vakituisia asukkaita Konttimäellä on 158 henkilöä ja kesäasukkaita noin 50 (joulukuu, 2009).
Kylän asukkaista suurin osa, 44 prosenttia, on 31–65-vuotiaita. Alle 16-vuotiaita on hieman enemmän kuin yli 65-vuotiaita. Valtaosa kyläläisistä käy töissä kylän tai jopa Saarijärven ulkopuolella. Kyläläisistä 18 prosenttia on yrittäjiä.

Konttimäen työpaikoista palvelualoja on 70 %, yrittäjiä 18 % ja perustuotantoa 12 %.

## Palvelut
Palveluja Konttimäellä ei juurikaan ole. Viimeinen kauppa, Tähkälän kauppa, lopetti toimintansa 1990-luvun alussa, ja vuodesta 1909 toiminut kyläkoulu lakkautettiin 1998. Sen jälkeen alakoululaiset ovat käyneet Mahlun ala-asteella noin kahdeksan kilometrin päässä. Kyläyhdistys osti vanhan koulurakennuksen Saarijärven kaupungilta, ja remontoi koulun perusteellisesti. jugendtyylisen, arkkitehti Valter Jungin suunnitteleman koulun 100-vuotisjuhlia vietettiin vuonna 2009. Koulu on kyläläisten aktiivinen kokous-, juhla- ja harrastuspaikka. Tiloja vuokrataan majoitus- ja juhlakäyttöön myös kylän ulkopuolisille.

Konttimäellä toimii kyläyhdistys, jonka puheenjohtaja on Marjatta Suomäki. Kyläyhdistys on julkaissut vuodesta 1997 omaa Konttiposti-lehteä, joka ilmestyy kaksi kertaa vuodessa. Lehteen taltioidaan kylän historian ja nykyhetken tapahtumat talkootyönä.

## Lähteet

## Aiheesta muualla
* Konttimäen kotisivut
Omega-9-rasvahapot

**Omega-9-rasvahapot** (**ω-9-rasvahapot** tai **n-9-rasvahapot**) ovat kerta- tai moni­tyydyttymättömiä rasva­happoja, joiden hiiliketjun ensimmäinen kaksoissidos metyyliryhmän päästä laskettuna on yhdeksännessä hiili-hiili-sidoksessa.  

Omega-9-rasvahapot ovat cis-rasvahappoja eli niiden kaksoissidosten konfiguraatio on cis-muodossa, paitsi elaidiinihappo, jonka kaksoissidos on trans-muodossa eli elaidiinihappo on transrasva. 

Meadin happo, jossa on 3 kaksoissidosta, on ainoa monityydyttymätön omega-9-rasvahappo.  

Omega-9-rasvahappoja ovat esimerkiksi lihassa ja kasvirasvoissa esiintyvä oleiinihappo sekä rypsiöljyssä esiintyvä erukahappo. Oleiinihappo voi reagoida nisäkkäissä Meadin hapoksi, joka on myös omega-9-rasvahappo. Myös hermosolujen myeliinin sisältämä nervonihappo kuuluu tähän ryhmään.

Omega-9-rasvahappoja löytyy myös oliiviöljystä, avokadosta, pähkinöistä ja siemenistä.

## Luettelo n-9-rasvahapoista
Marble Arch

**Marble Arch** on Carraran marmorista rakennettu riemukaari Westminsterin alueella Lontoossa, Ison-Britannian pääkaupungissa. Monumentti sijaitsee Oxford Streetin, Park Lanen ja Edgware Roadin risteyksessä lähellä Hyde Parkin Speakers’ Corneria.

John Nashin suunnittelema Marble Arch rakennettiin alun perin vuonna 1833 Buckinghamin palatsin sisäänkäynniksi. Monumentin esikuvina toimivat muun muassa Konstantinuksen riemukaari Roomassa ja Arc de Triomphe du Carrousel Pariisissa. Alun perin Nash oli suunnitellut vielä suuremman ja loistokkaamman riemukaaren. Hänen alkuperäisen suunnitelmansa mukainen pienoismalli on nähtävissä Victoria and Albert Museumissa. Toteutuneen riemukaaren huipulle oli myös tarkoitus sijoittaa kuningas Yrjö IV:n patsas, mutta tämän seuraajan Vilhelm IV:n mielestä riemukaaren kustannukset olivat nousseet jo liian korkeiksi.

Riemukaari siirrettiin vuonna 1851 Buckinghamin palatsin laajennustöiden tieltä nykyiselle paikalleen, missä se toimi Lontoon maailmannäyttelyn sisäänkäyntinä samana vuonna. Se toimi myös alun perin sisäänkäyntinä Hyde Parkiin.

Marble Archiin kuului alun perin myös erinäisiä kaiverruksia ja patsaita, jotka siitä on sittemmin irrotettu. Sen yläosassa on kolme pientä huonetta, joita Lontoon poliisi käytti toimipisteenään ja tarkkailuasemanaan ainakin vuoteen 1968 asti.

Marble Archia ympäröivää aluetta kutsutaan usein kokonaisuudessaan Marble Archiksi. Myös läheinen Lontoon metron asema on nimetty sen mukaan. Marble Archin risteys valittiin vuonna 2007 Highway Insurance -vakuutusyhtiön kyselyssä maan kolmanneksi eniten autoilijoissa pelkoa herättäväksi risteykseksi.

## Lähteet

## Aiheesta muualla
Netaji Subhas Chandra Bosen kansainvälinen lentoasema

**Netaji Subhas Chandra Bosen kansainvälinen lentoasema** ( *Netaji Shubhashchôndro Boshu Antorjatik Bimanbôndor*)  on lentoasema, joka sijaitsee Kalkutassa Länsi-Bengalissa Intiassa. Lentoasema oli alun perin nimeltään Dum Dumin lentoasema ennen uudelleennimeämistä Subhas Chandra Bosen mukaan. Lentoasema sijaitsee noin 17 kilometriä Kalkutan keskustasta.

## Lähteet

## Aiheesta muualla
Tierp

**Tierp** on samannimisen Tierpin kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 5 587 asukasta.

Tierp oli 1970-luvun kuntauudistukseen asti kauppala.

## Väestönkehitys

## Lähteet

## Aiheesta muualla
Älvkarleby

**Älvkarleby** on taajama Älvkarlebyn kunnassa Ruotsissa. Taajama sijaitsee Uppsalan läänissä ja Uplannin historiallisessa maakunnassa. Vuoden 2010 lopussa siellä oli 1 647 asukasta. Älvkarlebystä on kotoisin jalkapallojoukkue Älvkarleby IK. Taajaman halki virtaavaan Daljokeen on rakennettu vesivoimala.

## Väestönkehitys

## Lähteet

## Aiheesta muualla
Rokkiletti

**Rokkiletti** on Kari Peitsamo Revivalin albumi. Se sisältää Status Quon tunnetuksi tekemiä kappaleita Peitsamon suomennoksina.

## Kappaleet
### A-puoli
# Vieritä se pois - Roll Over Lay Down (Coghlan/Lancaster/Parfitt/Rossi/Young) - 4:30
# Ei koskaan liian myöhään - Never Too Late (Frost/Rossi) - 2:10
# Kapakkaenkeli - The Wild Side Of Life (Carter/Warren) - 3:23
# Näin valon kirkkaan - I Saw The Light (Rossi/Young) - 2:10
# Rokkiletti - Don't Waste My Time (Rossi/Young) - 3:39

### B-puoli
# Se jokin sinulla on - Something 'Bout You Baby I Like (Supa) - 2:12
# Pohjaa syvemmälle - Down Down (Rossi/Young) - 3:50
# Unelma - Ol' Rag Blues (Lamb/Lancaster) - 2:41
# A-duurista - Your Smiling Face (Bown/Parfitt) - 4:42
# Jäljelle jää vain blues - A Mess Of Blues (Pomus/Shuman) - 3:23

## Lähteet
Äänitearkisto: suomalaisen musiikin tietokanta
Jukat

**Jukat** eli  **miekkajukat** (*Yucca*) on parsakasvien suku. Siihen kuuluu 40–50 ikivihreää kasvia, joilla on kovat, miekkamaiset lehdet ja valkoiset kukat. Jukat erottaa samaan heimoon kuuluvista agaaveista siinä, että niiden lehtiruusuke ja lehdet eivät ole meheviä.

Jukat elävät luonnonvaraisina puoliaavikoilla. Niiden pölyttäjinä toimivat yöperhoset. Yhdysvalloissa kasvaa noin 50 jukkalajia, 30 lajia kasvaa Meksikossa ja siitä etelään Guatemalaan asti. Niitä kasvatetaan koristekasveina, ja ne ovat levinneet luontoon myös muilla mantereila, mutta sopivien pölyttäjien puutteessa villiintyneet jukat leviävät vain suvuttomasti. Huonekasvina käytettävä pullojukka kuuluu kuitenkin eri sukuun, mutta samaan heimoon kuin jukat.

Intiaanit ovat käyttäneet jukkia monipuolisesti. Kukkia, nuppuja ja siemeniä on syöty, ja kuiduista on tehty koreja.

## Jukkalajeja
* *[[isojukka|Yucca aloifolia]]* – isojukka
* *[[Yucca angustissima]]*
* *[[Yucca arkansana]]*
* *[[Yucca baccata]]*
* *[[joosuanjukka|Yucca brevifolia]]* – joosuanjukka eli joosuanpuu
* *[[Yucca constricta]]*
* *[[Yucca decipiens]]*
* *[[Yucca elata]]*
* *[[hapsijukka|Yucca filamentosa]]* – hapsijukka
* *[[soihtujukka|Yucca flaccida]]* – soihtujukka
* *[[sinijukka|Yucca glauca]]* – sinijukka
* *[[kynttiläjukka|Yucca gloriosa]]* – kynttiläjukka
* *[[kiiltojukka|Yucca guatemalensis]]* – kiiltojukka (syn. *Y. elephantipes*, *Y. gigantea*)
* *[[keräjukka|Yucca queretaroensis]]* – keräjukka
* *[[Yucca rupicola]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Yucca''
* Suomen Lajitietokeskus: Jukat (miekkajukat) – ''Yucca''
* http://www.yuccaagavaceae.com/species.html
Jaavanpöllönen

**Jaavanpöllönen** (*Otus angelinae*) on harvinainen pöllöihin kuuluva lintu. Se on kotoperäinen Indonesiassa Jaavan saarella, jossa tunnetaan seitsemältä vuorelta. Viime aikoina se on kuitenkin nähty vain kolmella, tosin erilaiset arviot yhdessä sen äänettömyyden kanssa viittaavat siihen, että sitä voisi olla enemmän ja laajemmalla alueella, kuin on tiedossa.

Sen elinpiiriä ovat subtrooppiset ja trooppiset vuoret 1&nbsp;000–2&nbsp;000 metrin korkeudessa. Ylempänä vuoristossa sen elinalueet ovat turvatut, mutta alempana sen uhkana ovat erilaiset kehityshankkeet, kuten matkailu, sekä maanviljely.

## Lähteet

## Aiheesta muualla
*
*Owlpages.com
Tizen

**Tizen** on Linux Foundationin ja Limo Foundationin tukema vapaan ja avoimen lähdekoodin Linux-pohjainen mobiilikäyttöjärjestelmä. Tizen syntyi MeeGosta, joka itse yhdisti Intelin kehittämän Moblin-mobiilikäyttöjärjestelmän ja Nokian kehittämän Maemon-mobiilikäyttöjärjestelmän. Nokian ajettua alas MeeGon kehityksen ja siirryttyä Windows-alustalle Intel ja Samsung jatkoivat kehitystä Tizenillä. 

Tizenin ulkopuolisille kehittäjille tarkoitetut ohjelmistokehykset pohjautuvat HTML5:teen ja muihin web-standardeihin. Tizeniä käytettiin tablettitietokoneissa, minikannettavissa, älypuhelimissa, älykelloissa, kameroissa, äly-TV:ssä ja autojen järjestelmissä. 

Vuoden 2021 jälkeen Tizen on mobiilikäyttöjärjestelmänä ajettu alas, ja Samsung käyttää Tizeniä vain äly-TV- ja älykotisovelluksissa.

## Historia

Syyskuussa vuonna 2011 Intel ja Linux Foundation ilmoittivat, että ne kehittävät Tizenia MeeGon sijasta vuosina 2011 ja 2012.

## Alustan käyttö
Samsung julkaisi Samsung Z1 puhelimen Tizen-alustalla vuonna 2015. Vuonna 2016 Samsung julkaisi Samsung Z2 puhelimen Tizen-alustalla.

## Katso myös
* Mer

## Lähteet
Runkauksen luonnonpuisto

**Runkauksen luonnonpuisto** on luonnonpuisto Simon ja Tervolan kunnissa Lapin maakunnan lounaisosassa. Luonnonpuiston pinta-ala on 70,5&nbsp;km² ja se on perustettu vuonna 1956. Puistoon kuuluu kaksi erillistä aluetta, **Ahma-aapa** Simossa ja **Hattuselänaapa** Tervolassa.

Luonnonpuistossa liikkuminen on kiellettyä ympäri vuoden. Poikkeuksia tähän ovat paikallisten paliskuntien poronhoitoon liittyvä liikkuminen sekä Simon ja Tervolan asukkaiden oikeus poimia oman kuntansa puoleiselta alueelta marjoja ja sieniä.

Aivan luonnonpuiston rajan tuntumassa, Ahma-aavan länsipuolella on Lapin sodassa syksyllä 1944 ammuttuna pakkolaskun tehneen ja täysin tuhoutuneen Junkers Ju 88 A-4 -koneen sekä sen miehistön muistoksi pystytetty muistomerkki.

## Runkauksen luonto
Runkauksen luonnonpuisto on erittäin tärkeä Perämeren alueen soidensuojelualue. Ahma-aapa on pohjoissuomalainen aapasuo, jonka pääosan muodostavat aukeat ja tyypiltään vaihtelevat nevat. Edustettuja nevatyyppejä ovat rimpi-, jänne-, rahka-, kalvakka-, aito- ja vihernevat. Ahma-aavan ylittää likimain pohjois-eteläsuuntaisesti sähkölinja. Pohjoisempi Hattuselänaapa on pääasiassa koivuletto-tyyppinen lettosuo.

Alueella esiintyviä, Euroopan unionin luontodirektiivin II liitteessä mainittuja lajeja ovat ainakin saukko, lapinleinikki sekä lettorikko.

## Lähteet
Maurice Gaidon

**Maurice-Adolphe Gaidon** (17. tammikuuta 1928 – 14. marraskuuta 2011) oli ranskalainen roomalaiskatolinen piispa. Hänet vihittiin papiksi 29. kesäkuuta 1956 ja nimitettiin Besançonin arkkihiippakunnan vihkipiispaksi sekä Sebargan titulaaripiispaksi 13. elokuuta 1973. Piispaksi vihkiminen seurasi 30. syyskuuta. Pääkonsekraattorina toimi André-Jean-Marie Charles de la Brousse, jota avustivat Marc-Armand Lallier ja Bernardin Gantin. Gaidon erosi tehtävistään Besançonin vihkipiispana syyskuussa 1974 ja sai 20. toukokuuta 1977 nimityksen Autunin hiippakunnan vihkipiispaksi. 

20. tammikuuta 1987 Gaidon sai nimityksen Cahorsin piispaksi, jona hän toimi, kunnes jäi eläkkeelle 4. helmikuuta 2004.

## Lähteet
Afonso Fioreze

**Afonso Fioreze** (1. kesäkuuta 1942 – 6. helmikuuta 2021) oli brasilialainen roomalaiskatolinen piispa. Hän liittyi passionisteihin 3. helmikuuta 1964 ja sai pappisvihkimyksensä 26. heinäkuuta 1970. Hän sai 5. marraskuuta 2003 nimityksen Luziânian hiippakunnan koadjuuttoripiispaksi, ja 15. syyskuuta 2004 hänestä tuli sen piispa. Fiorezen konsekroi piispaksi 15. helmikuuta 2004 Pedro Antônio Marchetti Fedalton ja Washington Cruzin avustama Lorenzo Baldisseri.

## Lähteet
Sukerijärven luonnonpuisto

**Sukerijärven luonnonpuisto** on luonnonpuisto Kuusamon kaupungissa Pohjois-Pohjanmaan maakunnan koillisosassa. Luonnonpuiston pinta-ala on 33,94&nbsp;km² ja se on perustettu vuonna 1981. Sukerijärven luonnonpuistossa liikkuminen on luvanvaraista, siellä ei ole merkittyjä retkeilyreittejä

Sukerijärven luonnonpuisto on monimuotoinen suoerämaa, jossa on keskiravinteisia ja lettoisia aapasoita ja pieniä metsäsaarekkeita. Metsien puolesta alue muistuttaa lähistöllä sijaitsevan Oulangan kansallispuiston pohjoista suovaltaista osaa. Luonnonpuiston linnusto on myös monipuolinen.

## Lähteet
Washington Cruz

**Washington Cruz** (s. 25. toukokuuta 1946) on brasilialainen roomalaiskatolinen arkkipiispa. Hänet vihittiin passionistien papiksi 25. heinäkuuta 1971 ja nimitettiin São Luís de Montes Belosin hiippakunnan piispaksi 10. helmikuuta 1987. Piispaksi vihkiminen seurasi 9. toukokuuta. Pääkonsekraattorina toimi Tomás Guilherme Murphy, jota avustivat Estanislau Arnoldo Van Melis ja Geraldo Claudio Luiz Micheletto Pellanda.

Cruz sai 8. toukokuuta 2002 nimityksen Goiânian arkkipiispaksi.

## Lähteet
Dante Lafranconi

**Dante Lafranconi** (s. 10. maaliskuuta 1940 Mandello del Lario) on italialainen roomalaiskatolinen piispa. Hänet vihittiin papiksi Comon hiippakuntaan 28. kesäkuuta 1964 ja nimitettiin Savona-Nolin hiippakunnan piispaksi 7. joulukuuta 1991. Piispaksi vihkiminen seurasi 25. tammikuuta 1992. Pääkonsekraattorina toimi Alessandro Maggiolini, jota avustivat Franco Festorazzi ja Teresio Ferraroni.

Lafranconi sai 8. syyskuuta 2001 nimityksen Cremonan piispaksi, jonka virkaan hänet asetettiin 4. marraskuuta.

## Lähteet
André Marceau

**André Marceau** (s. 5. toukokuuta 1946 Cérons) on ranskalainen roomalaiskatolinen piispa. Hänet vihittiin papiksi Bordeaux'n arkkihiippakuntaan 25. maaliskuuta 1972 ja nimitettiin Perpignan-Elnen hiippakunnan piispaksi 13. tammikuuta 2004. Piispaksi vihkiminen seurasi 7. maaliskuuta. Pääkonsekraattorina toimi Jean-Pierre Bernard Ricard, jota avustivat Guy Thomazeau ja André Louis Fort.

## Lähteet
Hepatopulmonaarinen oireyhtymä

**Hepatopulmonaarinen oireyhtymä** on keuhkojen verisuonten laajenemisen aiheuttama maksasairauteen liittyvä oireyhtymä, johon kuuluvat hengenahdistus ja hypoksemia. Oireet ovat pahemmat pystyasennossa. Jos potilas saa maksansiirron, 5-vuotiseloonjäämisennuste on 76 % eli ei eroa merkittävästi tilanteesta maksansiirtopotilailla, joilla ei ole hepatopulmonaarista oireyhtymää.
Franco Festorazzi

**Franco Festorazzi** (29. marraskuuta 1928 Perledo –  24. kesäkuuta 2021) oli italialainen roomalaiskatolinen arkkipiispa. Hänet vihittiin papiksi 28. kesäkuuta 1952 ja nimitettiin Ancona-Osimon arkkihiippakunnan arkkipiispaksi 6. huhtikuuta 1991. Piispaksi vihkiminen seurasi 18. toukokuuta. Pääkonsekraattorina toimi Alessandro Maggiolini, jota avustivat Teresio Ferraroni ja Dionigi Tettamanzi.

Festorazzi jäi eläkkeelle 8. tammikuuta 2004.

## Lähteet
Satu Taskinen

**Satu Taskinen** (s. 1970 Helsinki) on suomalainen kirjailija ja kriitikko. Hän on asunut vuodesta 1999 Wienissä.

Taskinen kävi Kallion ilmaisutaidon lukion. Hän on opiskellut Helsingin yliopistossa teoreettista filosofiaa ja germaanista filologiaa ja valmistunut filosofian maisteriksi. Hän on koulutukseltaan sosiaalineuvoja (Lebens- und Sozialberaterin) ja työskenteli 2000–2012 Wienissä aikuiskouluttajana. Taskinen on Suomen Kirjailijaliiton ja Suomen arvostelijain liiton jäsen. Hän on kirjoittanut muun muassa Kiiltomatoon, *[[Parnasso]]on* ja *[[Nuori Voima|Nuoreen Voimaan]]* esseitä, arvioita, haastatteluja, käännöksiä ja kolumneja. Vuosina 2008-2013 Taskinen toimi *Voima*-lehden verkkojulkaisun *Fifin* Wienin kirjeenvaihtajana. Vuosina 2016–2017 Taskinen kirjoitti *Yhteiskuntapolitiikka*-lehteen kolumnia nimellä *Evoluutioita*.

## Kirjailijana
Taskisen esikoisromaani *Täydellinen paisti* ilmestyi vuonna 2011 ja sai Helsingin Sanomien kirjallisuuspalkinnon. Se palkittiin myös Akateemisen Kirjakaupan suosituimpana esikoisteoksena. Vuonna 2012 teos oli European Book Prize -ehdokkaana. Keväällä 2013 romaani julkaistiin saksaksi nimellä *Der perfekte Schweinsbraten* Transit Buchverlagin kustantamana ja Regine Pirschelin kääntämänä.

Taskisen toinen romaani *Katedraali* julkaistiin vuonna 2014. Se on toinen osa romaanitrilogiaa ja sai Toisinkoinen-kirjallisuuspalkinnon 2014. Romaanin saksankielinen käännös *Die Kathedrale* ilmestyi syyskuussa 2015 Residenz Verlagin kustantamana, kääntäjänä Regine Pirschel.

Trilogian itsenäinen päätösosa *Lapset* ilmestyi keväällä 2017. Romaanin saksankielinen käännös *Kinder* ilmestyi helmikuussa 2018 Residenz Verlagin kustantamana Regine Pirschelin käännöksenä.

## Teokset ja antologiat
* *Huonotuulisten basaarissa*, käsikirjoitus Radioateljee / Yle, 2009.
* *Muistijälkiä Esseitä saksankielisestä nykykirjallisuudesta*. Avain, 2010. .
* 
* *Schriftproben*, léttretage, Berlin, 2013. .
* 
* *Kompositio* Neue finnische Literatur, 2014. .
* 
* *Neue Rundschau*, 128. Jahrgang, 2017. .
* 

## Palkinnot ja tunnustukset
* Nuori Voima -lehden Vuoden avustaja -palkinto 2010
* Helsingin Sanomien kirjallisuuspalkinto 2011
* Akateemisen Kirjakaupan kirjallisuuspalkinto 2012
* European Book Prize ehdokkuus 2012
* Toisinkoinen-kirjallisuuspalkinto 2014
* Mahdollisen Kirjallisuuden Seuran kirjallisuuspalkintoehdokkuus 2015
* EU-kirjallisuuspalkintoehdokkuus 2016
* Tulenkantaja-kirjallisuuspalkintoehdokkuus 2018
* Valtion kolmivuotinen taiteilija-apuraha 2018–2020

## Lähteet

## Aiheesta muualla
* Satu Taskisen kotisivu
* Satu Taskinen haastattelussa Prosak-proosaklubilla Kirjastokaista-video. 20.3.2012.
* Satu Taskinen lukee teostaan ''Täydellinen paisti'' Kirjastokaista-video. 20.3.2012.
* Satu Taskinen kertoo Katedraalista Aamun kirjassa Yle Areena. 26.9.2014.
* Kirjailija Satu Taskinen ja romaani Katedraali Viikon kirjassa Yle Areena. 8.10.2014.
* Satu Taskinen Raisa Rauhamaan haastattelussa Helsingin kirjamessuilla 2014 Yle Areena. 25.10.2014.
* Kantokorpi, Mervi: Pakkokeräilijän tarinasta tuli mahtava romaani HS.fi. 29.8.2014. (Arvio romaanista *Katedraali*)
FS Kersaint

**Kersaint** on ollut viiden Ranskan laivaston aluksen nimenä.
*FS Kersaint (1869), 6-tykkinen 1. luokan sluuppi
*FS Kersaint (1897), 2. luokan risteilijä
*Amiral de Kersaint, kuljetusalus
*FS Kersaint (1931), Vauquelin-luokan hävittäjä
*FS Kersaint (D622), hävittäjä
Von Bilang

**Von Bilang** on Ruotsin ritarihuoneeseen kirjoitettu aatelissuku numero 1169. Suku on kotoisin Liivinmaalta, mistä Jakob Bilang muutti sotilaaksi Suomeen ja kohosi Savon ratsuväen kapteeniksi. Hänen poikansa ratsumestari Peter (1650–1719) aateloitiin vuonna 1689 nimellä von Bilang. Hän toimi lopulta Kastelholman linnan komendanttina.

Suvun jäsenistä Jakob Johan von Bilang (1739–1802) palveli Ranskan armeijassa. Hän on tullut tunnetuksi taitavana norsunluusta leikattujen maisemataulujen tekijänä. Hänen poikansa soitinrakentaja Johan Ulrik von Bilang tuomittiin taposta mestattavaksi, mutta kuningas muutti tuomion 1825 elinikäiseksi vankeudeksi ja aateelisarvon menettämiseksi. Johan Ulrikin sisar Johanna Emerentia von Bilang (1777–1857) oli tunnustettu miniatyyrimaalari.

## Lähteet
*
*

### Viitteet
Eazy 101

**Eazy 101** oli vuosina 2012–2015 toiminut paikallisradio, joka kuului Porin ja sen lähikuntien alueella sekä netissä. Kanava suuntasi ohjelmatarjontansa alle 30-vuotiaille.   

## Lähetys

Kanavalla oli juonnettua lähetystä maanantaista perjantaihin kello 15–17. Ohjelma koostui haastatteluista, paikallisista asioista, viihdeuutisista ja kilpailuista. Iltaisin kanavalta tuli paikallisten nuorten tekemiä erikoisohjelmia, joissa puhutaan mm. musiikista, kulttuurista, opiskelusta tai muodista.

## Omistus

Eazy 101:n omisti porilainen Mediatakojat Oy, joka vastaa myös Radio Porin toiminnasta.

## Tuottaja

*Laura Aimola

## Lähteet

## Aiheesta muualla

*Radio Pori: Porin uusi radio on Eazy 101
*Satakunnan Kansa: Poriin uusi radioasema Eazy 101
*Yle: Porissa aloittaa uusi nuorisoradio
*Mediamonitori: Porin Eazy 101 jo lähtökuopissa
*Porin Kaupunki: Nuorille oma radiokanava 
*Ulvilan Seutu: Porissa ja lähikunnissa kajahtaa kohta uusi radio Eazy 101
*RadioMedia: Porissa aloittaa uusi Radio Eazy 101 tammikuussa 2012
Toppo

**Toppo** on muun muassa seuraavien henkilöiden sukunimi:

* Michael Akasius Toppo (s. 1955), intialainen katolinen piispa
* Paul Toppo (s. 1957), intialainen katolinen piispa
* Telesphore Placidus Toppo (s. 1939–2023), intialainen katolinen arkkipiispa ja kardinaali
Von Bildsten

**Von Bildsten** oli Ruotsin ritarihuoneeseen intrudusoitu aatelissuku numero 1078 ja vapaaherrallinen suku Bildstein numero 137. Suku on lähtöisin Tukholmasta, missä saksalaissyntyinen Cort Konrad Bildstein oli 1500-luvun lopulla viinikauppiaana ja porvarina sekä kuningas Kaarle IX:n luotettuna palvelijana ja juomanlaskijana. 

Hänen poikansa, Turun tullivirkailija ja myöhempi myllynomistaja Carl Billsten vanhempi perusti Pinjaisten ruukin. Hänen poikansa, myllynomistaja ja majuri Conrad von Billsten aateloitiin vuonna 1686 ja pojanpoika, kenraalimajuri Carl von Billsten nuorempi korotettiin vapaaherraksi vuonna 1718. Konrad von Bildsteinin pojat eversti Christoffer Conrad Bildstein (1672–1752), joka oli Viipurin rykmentin komentaja vuonna 1711 ja kenraaliluutnantti Eberhard Bildstein (1673–1758), joka oli Kronobergin rykmentin komentaja vuonna 1716 — korotettiin vapaaherroiksi vuonna 1720. Eberhard Bildstein jäi eläkkeelle kenraaliluutnanttina vuonna 1746. Hänen poikansa, majuri Karl Eberhard Bildsteinin (1728–1780) myötä miespuolinen sukulinja katkesi.

Suku on sammunut miespuolelta vuonna 1780 ja naispuolelta vuonna 1807.

## Suvun jäseniä
*Carl Billsten vanhempi (1605–1673), Pinjaisten eli Billnäsin ruukin perustaja
*Carl Billsten nuorempi (n. 1635–1691), ruukinpatruuna, Carl Billsten vanhemman poika

## Lähteet
*

### Viitteet
Bildt

**Bildt** on ruotsalainen sukunimi. Se on myös Ruotsin ritarihuoneeseen kirjoitettu aatelissuku numero 678. Daniel Bildt (1602–1651) toimi Tanskan kuninkaan kansliassa sekä Bohusin läänin sotakomissaarina. Hänen poikansa Knut Bildt siirtyi Ruotsin palvelukseen. Daniel Bildt (1671–1714) toimi leskikuningattaren henkivartioston everstinä. Gillis Bildt (1820-1894) toimi Ruotsin pääministerinä vuosina 1888-1889. Hänen vanhin poikansa, Karl Bildt (1850–1931) toimi diplomaattina Lontoossa, Washingtonissa ja Roomassa sekä Ruotsin edustajana Haagin rauhankonferenssissa vuonna 1899. Gillis Bildtin (1820-1894) nuorin poika Knut Gillis Bildt (1854-1927) toimi armeijan upseerina, poliitikkona ja diplomaattina. Knut Gillis Bildt (1854-1927) on isoisän isä Carl Bildtille (1949 -) joka toimi Ruotsin pääministerinä vuosina 1991-1994.

## Suvun tunnettuja jäseniä
* Anna Maria Corazza Bildt (s. 1963), ruotsalainen poliitikko
* Carl Bildt (s. 1949), Ruotsin pääministeri 1991–1994, ulkoministeri 2006–2014
* Carl N. D. Bildt (1850–1931), ruotsalainen diplomaatti
* Gillis Bildt (1820–1894), ruotsalainen marsalkka ja poliitikko, Ruotsin pääministeri 1888–1889

## Lähteet
*
*

### Viitteet
Sari Mikkonen

**Sari Mikkonen** (s. 1967 Viitaniemi, Säyneinen, Juankoski) on suomalainen kirjailija. Hän on asunut pitkään ulkomailla, vuodesta 2007 Italiassa ja myöhemmin taas Suomessa.

Mikkonen sai novellikokoelmallaan *Naisten pyörä* Helsingin Sanomien kirjallisuuspalkinnon vuonna 1995, jolloin se myönnettiin ensimmäisen kerran tuolla nimellä.

## Novellit ja romaanit
* *Naisten pyörä: novelleja*, WSOY, 1995. 	 
* *Pakkasyön odottaja: novelleja*, WSOY, 1997. 	 
* *Ihmisen poikaset: romaani eroista ja kadonneista eläimistä*, WSOY, 2000. 	 
* *Yönseutuun*, WSOY, 2006 	 
* *Pääkatkaisija*, WSOY, 2008 

## Kuunnelmat

* Eläinkumppani eli Animal Companion, 2000
* Täyttä herkkua eli Vegaanidystopia, 2002

## Palkinnot
* Helsingin Sanomien kirjallisuuspalkinto 1995 (*Naistenpyörä*)
* Opetusministeriön Nuori Suomi -palkinto 1997
* Savonia-palkinto 1998 (*Pakkasyön odottaja*)

## Lähteet
*Kirjailijat.kirjastot.fi 

### Viitteet

## Aiheesta muualla
*Sari Mikkosen kommentti palkinnon myöntämisestä, 8.1.1999
Dionysius Beurreus

**Dionysius Beurreus** (k. 1567) oli Ruotsin kuninkaan Eerik XIV:n opettaja ja lähettiläs. Hänestä polveutuu Ruotsin ritarihuoneeseen kirjoitettu aatelissuku numero 104.

Beurreus oli kotoisin Ranskasta, mistä hänet oli kutsuttu kruununprinssi Eerikin opettajaksi. Myöhemmin kuninkaaksi tultuaan Eerik käytti entistä opettajaansa valtiollisiin tehtäviin ja lähetti tämän mm. Englantiin kosiomatkalle tarjoamaan avioliittoa kuningatar Elisabet I:lle. Beurreus esitteli herransa ajatukset huhtikuussa vuonna 1560 Englannin hallitukselle. Latinankielisessä puheessaan Beurreus kuvaili, kuinka juuri Englannissa oli sellaisia tavaroita, joita Venäjä kaipasi, ja kuinka lyhin tie näiden maiden välillä oli Älvsborgin kautta kulkeva reitti pitkin Suomenlahtea sellaisiin satamiin, joihin venäläisten oli helppo tulla. Beurreus sai surmansa 1567 yrittäessään hillitä Uppsalassa mielenhäiriöön joutunutta kuningasta Sture-murhien jälkeen. Erik XIV huusi "Katsokaa, siinäkin on kavaltaja" ja käski henkivartioidensa surmata Beurreuksen.

Dionysius Beurreuksen puolisona maninitaan Ingeborg Haraldsdotter (Körning). Poika Tomas (k. 1635) muutti Suomeen ja toimi Turun linnan käskynhaltijana. Tomas Beurreus on haudattu Hattulan kirkkoon.

Suku Beurreus sammui, kun sen viimeinen edustaja, Tomasin pojanpoika Arvid Beurræus kuoli 1679.

## Lähteet
*
*

### Viitteet
Kolberg-luokka

**Kolberg-luokka** oli Saksan keisarikunnan laivaston ensimmäisessä maailmansodassa palvellut kevyt risteilijäluokka, johon kuului vuosien 1906-1907 laivasto-ohjelman neljä alusta. Sodan aikana aluksista tuhoutui kaksi.

## Alukset

## Lähteet

*
*

### Viitteet
Versaemerge

**VersaEmerge** on yhdysvaltalainen rock-yhtye, jonka jäsenet ovat Sierra Kusterbeck ja Blake Harnage. Duo on lähtöisin Port St. Luciesta Floridasta.

Yhtyeen esikoisalbumi, *Fixed at Zero*, julkaistiin vuonna 2010.

## Lähteet

## Aiheesta muualla
* Virallinen sivusto
Turun Yrittäjät

**Turun Yrittäjät** ry on Turun kaupungissa toimivien yrittäjien ja yksityisessä omistuksessa olevien yritysten yrittäjä- ja elinkeinopoliittinen etujärjestö. Se kuuluu Suomen Yrittäjät -keskusjärjestöön ja on yksi Varsinais-Suomen Yrittäjien 35 paikallisyhdistyksestä. Paikallisyhdistyksen toimisto sijaitsee Turussa linja-autoaseman vieressä Brahenkadulla. Yhdistyksellä on 2700 jäsentä. 

## Historia
 
Turun Yrittäjät ry:n historia ulottuu aina vuoteen 1936, jolloin perustettiin Turun Yksityisyrittäjäin yhdistys. Yhdistyksen nimi on sittemmin muuttunut moneen otteeseen ja myös yhdistymisiä on tapahtunut. Lopullisen muotonsa Turun Yrittäjät ry sai vuonna 1997, kun Turun Yrittäjät ja Turun Käsi- ja Pienteollisuusyhdistys yhdistyivät. Tämän yhdistymisen taustalla oli valtakunnallisesti tapahtunut yrittäjäjärjestöjen yhdistyminen, mikä oli seurausta Suomen Yrittäjien Keskusliiton ja Pienteollisuuden Keskusliiton yhdistymisestä vuonna 1995.

Turun Yrittäjät ry:n käytännön toiminta muodostuu jäsenyrityksille suunnatuista palveluista. Yhdistys pyrkii vaikuttamaan yhteiskunnassa yrittäjien asioihin, tiedottaa yrittäjyyteen liittyvistä asioista ja järjestää jäsenilleen ohjelmaa ja yrittäjäkoulutusta.

Yhdistyksellä on lisäksi säätiö, Turun Yrittäjien säätiö, jonka tarkoituksena on edesauttaa turkulaista yrittäjyyttä ja toiminnallisesti tukea yrittäjiä ja yksityisessä omistuksessa olevia yrityksiä, sekä muutoinkin parantaa pienten ja keskisuurten yksityisessä omistuksessa olevien yritysten ja yrittäjien toimintaedellytyksiä.

## Lähteet
*
*

### Viitteet

## Aiheesta muualla
* Turun Yrittäjät ry:n kotisivu 
* Turun Yrittäjien säätiön kotisivu
Ammunnan maailmanmestaruuskilpailut 1947

**Vuoden 1947 ammunnan maailmanmestaruuskilpailut** järjestettiin Tukholmassa, Ruotsissa. Kilpailut olivat 33. ammunnan maailmanmestaruuskisat kaikissa lajeissa. Kisojen ajankohta oli 1. -11. elokuuta 1947. Kilpailujen ylijohtaja oli kenraaliluutnantti Archibald Douglas. Kilpailupaikkoina Tukholmassa olivat kivääri- ja pistooliammunnalle Stora Skugganin-ampumarata, sotilaskivääriammunnalle Kaknäsin ampumarata ja haulikkolajeille Djursholmin alue.

Argentiina-pokaalin voitti Sveitsin joukkue pistein 5 500 ja vastaavan kilpailun vakiokiväärillä voitti Ruotsi.

## Mitalistit

Vakiokiväärin eri asennot ja hirviammunnan joukkuekilpailut eivät todennäköisesti olleet virallisia mitalilajeja.

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
* Urheilumme Kasvot 5, sivu 24

### Viitteet
Kåre Björkstrand

**Kåre Olav Björkstrand** (s. 31. maaliskuuta 1987 Sipoo) on suomalainen jalkapalloilija, joka edustaa Nelosessa pelaavaa Kungliga Wasa CF:ia. Pelipaikaltaan hän on keskikenttäpelaaja, mutta pystyy pelaamaan myös keskuspuolustajana.

Juniorivuosinaan Björkstrand pelasi Kokkolan Pallo-Veikkojen riveissä. Aikuisten tasolla hän on ennen Viikinkeihin siirtymistään ehtinyt edustaa GBK:ta, VIFK:a, FC Kiistoa ja FF Jaroa. Jaron riveissä Björkstrand pelasi 22 ottelua Veikkausliigassa tehden pelaamissaan otteluissa kolme maalia. Veikkausliigadebyyttinsä hän teki 25. huhtikuuta 2010 ottelussa FC Interiä vastaan. Björkstrand on myös pelannut futsalia TP-Kaarlessa.

Björkstrand on pelannut Suomen futsalmaajoukkueessa viisi ottelua.

## Lähteet

## Aiheesta muualla
* Björkstrandin pelaajakortti Jaron kotisivuilla 
* Björkstrandin pelaajakortti soccerway.com-sivustolla
* Björkstrandin pelaajakortti Veikkausliigan kotisivuilla
* Veikkausliigan uutinen Björkstrandin siirrosta Viikinkeihin
Kaarinan Yrittäjät

**Kaarinan Yrittäjät** ry on Kaarinan kaupungissa toimivien yrittäjien ja yksityisessä omistuksessa olevien yritysten yrittäjä- ja elinkeinopoliittinen etujärjestö. Se kuuluu Suomen Yrittäjät -keskusjärjestöön ja on yksi Varsinais-Suomen Yrittäjien 35 paikallisyhdistyksestä. Yhdistyksellä on 380 jäsentä. 

## Historia
 
Kaarinan Yrittäjät ry:n historia ulottuu vuoteen 1970-luvulle, jolloin nykyisen Turun Yrittäjien edeltäjä Turunmaan Yrittäjät pyrki laajentamaan toimintaansa maakunnalliseksi, joten kaarinalainen Eero Hiekka käynnist paikallisyhdistyksen toiminnan myös Kaarinassa. Kaarinalaiset yrittäjät kutsuttiin koolle 19.10.1976, jolloin 24 yrittäjää saapui paikalle perustamaan yhdistystä. Kokouksessa tehtiin päätös Turunmaan Yrittäjät ry:n alaosastoksi liittymisestä. 

Kaarinan Yrittäjät järjestivät Kaarinan Y-messuja vuosina 1986-1998. Messuja tehtiin talkootyönä suuren innostuksen saattelemana. Näytteilleasettajia kertyi parhaimpina vuosina 150. 
Messut kasvoivat suurtapahtumaksi, jonne tuli esiintymään valtakunnan huippuja. Kävijämäärä läheni kymmentätuhatta, eikä lamankaan annettu lannistaa. Vasta lamasta selvittyä Y-messut lakkasivat kiinnostamasta yleisöä ja paikallisia näytteilleasettajia siinä määrin, että niiden järjestämisestä luovuttiin.

## Lähteet

*
*

### Viitteet

## Aiheesta muualla
* Kaarinan Yrittäjät ry:n kotisivu
Thomas Kula

**Thomas Kula** (s. 24. toukokuuta 1991 Uusikaarlepyy) on suomalainen jalkapalloilija. Hän on pelipaikaltaan keskikenttäpelaaja, joka pelaa keskikentän keskustassa tai oikeassa laidassa. 

## Ura
Kula on Nykarleby Idrottsklubbin sekä FF Jaron kasvatti. Hän kuului Alexei Eremenkon JBK:ssa valmentamaan nuorten pelaajien ryhmään. Aikuisten tasolla Kula debytoi Jaron paidassa 10. helmikuuta 2009 Liigacupin ottelussa Vaasan Palloseuraa vastaan. Veikkausliigassa hän teki ensiesiintymisensä 30. huhtikuuta 2010 ottelussa Valkeakosken Hakaa vastaan.

Jaro ei jatkanut Kulan sopimusta kauden 2013 päätteeksi. Kula solmi sopimuksen Veikkausliigassa pelanneen Vaasan Palloseuran kanssa vuoden 2014 alussa. Kula pelasi VPS:ssä kaikkiaan kaksi kautta ja palasi Ykköseen pudonneeseen Jaroon kaudella 2016. Kausi 2016 Jarossa meni hyvin. Hänet valittiin mm. Ykkösen kuukauden pelaajaksi elokuussa 2016. Syksyllä 2016 Kula teki Jaron kanssa jatkosopimuksen kaudelle 2017. Kula oli kaudella 2017 Jaron kantavia voimia. Hänet valittiin muun muassa Ykkösen kuukauden pelaajaksi elokuussa 2017.

## Lähteet

## Aiheesta muualla
* Kulan pelaajakortti Veikkausliigan kotisivuilla
* Kulan pelaajakortti transfermarkt.co.uk-sivustolla
Jääpallon SM-sarja 1953

**Jääpallon Suomen Palloliiton mestaruus 1953** ratkaistiin ensimmäistä kertaa yksinkertaisessa kymmenen joukkueen sarjassa. Yksilohkoinen sarja oli ollut edellisen kerran sarjamuotona ennen sotia. Työväen Urheiluliitto ratkaisi oman mestaruutensa kaksilohkoisessa sarjassa, jossa lohkovoittajat kohtasivat liiton mestaruusottelussa. Suomen mestaruusottelussa kohtasivat Palloliiton ja Työväen Urheiluliiton mestarit.

Ennakkosuosikkeina kauteen lähtivät 1950-luvun alun huippuseurat Lappeenrannan Veiterä, WP-35 ja Oulun Palloseura, jotka myös veivät kaikki mitalisijat. Tosissaan mitalista kamppaili myös ensimmäistä kertaa Viipurin Reipas Lahdesta. WP-35 vei pronssimitalit vain maalieron turvin ennen Reipasta. Neljäs sija on Reippaan paras sijoitus jääpallosarjoissa. Sarjan kärjessä OPS ja Veiterä päätyivät tasapisteisiin, ja joukkueiden kesken pelattiin uusintaottelu mestaruudesta. OPS voitti Lappeenrannassa pelatun ottelun maalein 2-3, ja voitti näin ensimmäisen mestaruutensa.

## Palloliiton mestaruussarja
### Sarjataulukko

### Ottelut

Uusintaottelussa mestaruudesta OPS voitti Veiterän tuloksella 3–2. Toinen putoaja SPL:n mestaruussarjasta ratkaistiin ottelussa HJK-HIFK, joka päättyi HJK:n voitoon 7–4. Suomensarjasta nousivat pudonneiden HIFK:n ja SePSin tilalle Oulun Luistinseura ja Käpylän Urheilu-Veikot.

## TUL:n mestaruussarja
Työväen Urheiluliiton mestaruussarja pelattiin kahdessa lohkossa. Itälohkossa pelasi seitsemän ja länsilohkossa kuusi joukkuetta.

### Sarjataulukko

**Itälohko**

**Länsilohko**

**Pronssiottelu**

**Loppuottelu**

## Liittojen välinen mestaruusottelu
 

## Suomen-mestarit
OPS: Pentti Veromaa, Erkki Hedman, Veijo Sohlo, Juhani Turpeenniemi, Pauli Heiskanen, Reino Arvola, Heikki Ollikainen, Teuvo Teivainen, Seppo Alatalo, Veikko Allinen, Alpo Aho, Timo Lampinen, Pekka Otsamo, valmentaja: Veikko Sohlo.

## Lähteet
* Mitä-Missä-Milloin 1954, Otava 1954.
* Erkki Koponen: Oulun Työväen Palloilijat ry vuosina 1946–1976, s. 44.
* Pekka Anttinen: Vuosisata jääpalloa, 2011
* TUL:n toimintakertomus 1953 
* Suomen Palloliiton toimintakertomus
Jouttijärvi (Rovaniemi)

**Jouttijärvi** on Kemijoen vesistöön kuuluva järvi Rovaniemen Kivitaipaleessa. Sen pinta-ala on 0,868 neliökilometriä ja rantaviiva 5,6 kilometriä.

## Lähteet
Manttelisolulymfooma

**Manttelisolulymfooma** on harvinainen manttelivyöhykkeeltä alkunsa saava B-solujen non-Hodgkin-lymfooma. Noin 5–7 % non-Hodgkin-lymfoomista edustaa sitä. Potilaiden keskimääräinen ikä diagnoosin hetkellä on yli 60 vuotta. Miehillä on paljon suurempi sairastumisriski kuin naisilla. Sairaus on nopeasti kasvava ja ehtii useimmilla potilailla metastasoitua ennen toteamista. Manttelisolulymfooman tyypillisin ensimmäinen oire on turvonnut imusolmuke. Jos tauti on pidemmälle edennyt, potilaalla voi esiintyä kuumeilua, runsasta yöllistä hikoilua ja painonlaskua.

Monilla potilailla tautia on luuytimessä, pernassa ja kurkussa. Syöpäsoluja voi olla veressä, ja joskus suolistossa esiintyvä sairaus voi aiheuttaa vatsakipua tai ripulia.

Tämän syövän hoidossa käytetään lähinnä kemoterapiaa. Parantava hoito onnistuu harvoin, ja tyypillisesti hoidon tavoitteena onkin pitää sairaus kurissa mahdollisimman kauan.

## Lähteet
Sack AS-6

**Sack AS-6** oli saksalainen pyöreäsiipinen yksimoottorinen yksipaikkainen prototyyppilentokone. Sen kehitti Arthur Sack, joka oli kehitellyt tämäntyyppisiä lentokoneita vuoden 1939 lennokkikilpailun jälkeen.

## Tekniset tiedot

### Yleiset ominaisuudet

* **Miehistö:** 1
* **Pituus:** 6,40 m
* **Kärkiväli:** 5,00 m
* **Korkeus:** 2,65 m
* **Siipipinta-ala:** 19.62 m2
* **Suurin lentoonlähtöpaino:** 900 kg
* **Moottori:** 1 × Argus As 10C-3 käänteinen V8 rivimoottori, 180 kW (240 hv)
* **Potkuri:** 1 × Kaksilapainen potkuri

### Suoritusarvot

* **Siipikuorma:** 45.87 kg/m²

## Lähteet
* http://www.luft46.com/misc/sackas6.html
Teratooma

**Teratooma**, *teratoma* on itusoluista alkunsa saava kasvain. Sen solukko on yleensä monimuotoista. Tyypillisimmät sijainnit ovat munasarja ja kives; munasarjojen kasvaimista 15–20 % on teratoomia. Kasvain on yleensä hyvänlaatuinen, mutta harvoin on tavattu myös pahanlaatuisia teratoomia. Kypsän teratooman solukko on täysin erilaistunut, mutta epäkypsien komponenttien havaitseminen johtaa epäilyyn maligniteetista.

Teratooman sisällä voidaan havaita esimerkiksi hiuksia tai talia. Kasvain munasarjassa on usein kystinen ja joskus osittain kalsifioitunut. Tavattavat kudoskomponentit ovat hyvin vaihtelevia. Tyypillisesti teratooma havaitaan viimeistään nuorella aikuisiällä. Teratooma on synnynnäinen kasvain. Myös hyvänlaatuisena sillä on tapana kasvaa aggressiivisesti, vaikka se tässä tapauksessa ei voikaan levitä etäpesäkkeinä muualle.

## Lähteet
Griffon fauve de bretagne

**Griffon fauve de bretagne** eli **bretagnenajokoira** on ranskalainen koirarotu. Sitä pidetään yhtenä kotimaansa vanhimmista ajokoiraroduista.

## Ulkonäkö
Griffon fauve de bretagnen runko on voimakasrakenteinen. Karva on karkeaa ja lyhyttä. Väritys on kellanruskea, jonka sävy vaihtelee kultaisesta vehnästä tiilenpunaiseen. Rotu on korkeudeltaan 48–56&nbsp;cm.

## Luonne ja käyttäytyminen
Griffon fauve de bretagne on luonteeltaan sosiaalinen ja rauhallinen. Se on kestävä ja mukautuvainen. Rotu liikkuu luontevasti ja energisesti. 

## Alkuperä
Griffon fauve de bretagne - tai mahdollisesti pikemminkin sen kantarotu isobretagnenajokoira - tunnettiin jo 1300-luvulla, jolloin mies nimeltä Huet de Ventes omisti niitä ajueellisen. Aina 1800-luvulle asti paikallisia koiria käytettiin kotialueellaan suden metsästykseen, mutta susien hävittyä populaation koko alkoi laskea merkittävästi. Vanha kellanruskea bretagnelainen rotu onnistuttiin pelastamaan risteyttämällä se briquet griffon vendéenin kanssa - tuloksena nykyinen alkuperäistä pienempi griffon fauve de bretagne, joka soveltuu ennen kaikkea ketun, jäniksen ja kaniinin metsästykseen. Vuonna 1949 perustettiin Ranskan fauve de bretagne -yhdistys (*Club du Fauve de Bretagne*), jonka päämääränä oli pelastaa rotu sukupuutolta. Nykyisin yhdistys edustaa sekä griffon fauve de bretagnea että bretagnenbassettia.

## Rotu Suomessa
Vaikka vielä toistaiseksi rodun virallinen nimi on Suomessakin griffon fauve de bretagne, mainitsee Suomen Kennelliitto julkaisemassaan melko tuoreessa rotumääritelmässä useaan eri otteeseen nimen "bretagnenajokoira" kuvaamaan tätä rotua. Suomessa rotu kuuluu muiden ajavien griffon-rotujen kanssa Suomen Bassetkerhon alaisuuteen.

## Lähteet
*http://www.suomenbassetkerho.com/griffon_fauve.html 
*http://www.arba.org/griffon_fauve_de_bretagne.htm 
*http://ckcusa.com/Ads.aspx?BreedNum=2104 

### Viitteet
Lappeenrannan kisapuisto

**Kisapuisto** on urheilukeskus Lappeenrannassa. Se sijaitsee pientaloalueella Parkkarilan kaupunginosassa Kisakadun ja Karjalan radan välissä.

Kisapuiston pääurheilupaikka on 4&nbsp;825 -paikkainen Kisapuiston jäähalli, joka on muun muassa jääkiekon SM-liigassa pelaavan SaiPan kotiareena. Jäähallin paikalla alun perin sijainnut tekojäärata valmistui vuonna 1963 ja oli järjestyksessään Suomen viides. Tuolloin alue kuului vielä Lauritsalan kauppalaan. Jäähalli valmistui vuonna 1972, kun tekojäärata katettiin. Hallin vieressä on pienempi harjoitusjäähalli, minkä lisäksi Kisapuiston länsireunalla on yksityisellä rahoituksella rakennettu vuonna 2010 valmistunut kahden kaukalon harjoitusjäähalli UK-areena.

Kisapuistossa on myös hiekkatekonurmi, jolla pelataan muun muassa pesäpalloa ja jalkapalloa. Tekonurmi toimi 2000-luvun alussa Pesä Ysien Superpesis-joukkueen kotikenttänä, mutta joukkue siirtyi sittemmin Vanhalle kentälle. Talvisin paikalla on Kisapuiston tekojäärata, jolla Bandyliigan Veiterä pelaa kotiottelunsa, ja ulkokaukalo.

Kisapuiston maastossa on 4,5 kilometriä pitkä valaistu pururata, johon talvisin tehdään hiihtolatu.

## Lähteet

## Aiheesta muualla

* Kisapuisto Lappeenrannan kaupungin sivustolla 
* Kisapuiston jäähallit Lappeenrannan kaupungin sivustolla 
* Kisapuisto SaiPan sivustolla
* UK-areenan sivusto